Radu Diaconescu

Radu Andrei Diaconescu (født 28. november 1944 i București) er en rumensk tidligere basketballspiller og -trener som spilte 220 landskamper for Romanias landslag for menn. Mellom 1969 og 1975 var han kaptein for landslaget.

Diaconescu spilte for CCA (som han vant 3 landsmestertitler med), Știința og Dinamo București (som han vant 10 landsmestertitler med). I 1971 ble han utnevt til «Årets idrettsutøver». Han deltok i 5 Europamesterskaper.

Han utvandret til Canada i 1990, der hans kone, Pia, hadde hoppet av i 1989. Der var han trener for bl.a. Carleton University Ravens.

I Romania studerte han på Det polytekniske instituttet i București (med elektronikk som hovedfag) og på Handelshøyskolen i București (avsluttet med mastergrad i 1976). I Canada tok han en mastergrad i idrettspsykologi ved Universitetet i Ottawa, og trenersertifikat i 1994.

I 2011 var han i en kort periode trener for det rumenske laget for menn CSM București.

Æresbevisninger 
 Maestru emerit al sportului («Fortjent idrettsmester»)

Bøker 
 Împătimiții lui Naismith

Referanser 

Rumenske basketballspillere
Rumenske basketballtrenere